София или Началото на всички истории
Publisher: Атлантис
Published: 2017
Place of publication: София, Bulgaria
Language: bul
Translated from: ger
Translation of: Sophia oder Der Anfang aller Geschichten
Format: Paperback
Number of pages: 430
ISBN-13: 9789549621709
Description: Рафик Шами, род. 1946 г. в Дамаск, бяга от режима на Асад през 1971 г. в Германия и следва химия, защитава дори докторат, но скоро се отдава изцяло на литературата. Пише на немски. Отличен е с множество литературни награди в Германия, Австрия, Швейцария, Нидерландия, САЩ. Наричат го „най-успешния сирийски автор в света".

Привлекателната София се влюбва в чаровния Карим, но връзката им е невъзможна - тя е християнка, той - мюсюлманин и пътищата им се разделят. Когато обаче Карим е несправедливо обвинен в убийство, тя го спасява, а той обещава дори с риск за живота си да й помогне, ако някой ден и тя изпадне в беда...

Години по-късно, Салман, единственият син на София, преследван по политически причини, намира убежище в Германия. Там среща италианката Стела и двамата заживяват в Рим. Салман изгражда солидна търговска фирма и като преуспял бизнесмен успява да се впише в западноевропейското общество. Но носталгията го измъчва. Примамен от провъзгласената амнистия за политически емигранти, Салман се връща в родния Дамаск, без да подозира, че му се готви капан... През какви премеждия трябва да мине и как се измъква от него - за всичко това Рафик Шами разказва с шеметното темпо на първокласен шпионски трилър.

Не само ориенталската поетичност буди възхищение в този великолепен роман - той се чете като репортаж от едно пътуване, простиращо се от следвоенните години в Сирия до началото на Арабската пролет. Чрез главния герой Салман, който попада в полезрението на тайните служби и изпитва на гърба си цялото насилие на корумпираната сирийска диктатура, книгата оглежда внимателно процесите в сирийското общество и хвърля светлина върху причините за днешните сътресения в него.